Ivanics Tibor – Lévai György

A téli olimpiai játékok története

II.

1972–1992

KOSSUTH KIADÓ

Tartalom

Bevezető

XI. TÉLI OLIMPIAI JÁTÉKOK

Eredmények

XII. TÉLI OLIMPIAI JÁTÉKOK

Eredmények

XIII. TÉLI OLIMPIAI JÁTÉKOK

Eredmények

XIV. TÉLI OLIMPIAI JÁTÉKOK

Eredmények

XV. TÉLI OLIMPIAI JÁTÉKOK

Eredmények

XVI. TÉLI OLIMPIAI JÁTÉKOK

Eredmények

Impresszum

A téli olimpiai játékok története

Chamonixtől Vancouverig

Bevezető

A havas-jeges olimpiák története nem az első téli olimpiával kezdődött. A téli sport már az 1908-as londoni nyári olimpiai játékok programjában szerepelt, ugyanis a műkorcsolyázás négy versenyszámában: férfi és női egyéniben, párosban, valamint az úgynevezett „különleges figurák”-ban is rendeztek versenyeket fedett pályán.

Magyar sportolók a hazai jégviszonyok és a fedett pálya hiánya miatt nem tudtak felkészülni a téli versenyszámokra és így nem is indultak ezeken a versenyeken, annak ellenére, hogy ebben az időben több kiváló műkorcsolyázónk is volt – mint például Kronberger Lili világbajnok, Szende Andor, vagy Urbáry Sándor világbajnoki, illetve Európa-bajnoki helyezett – akik érmes helyezési esélyekkel vehettek volna részt az olimpiai játékokon.

A Nemzetközi Olimpiai Bizottság 1911 májusában Budapesten megtartott ülésén merült fel először az önálló téli olimpiák gondolata, amelyet éppen az északi államok – elsősorban a norvégok – elleneztek a legjobban. A svéd küldöttek pedig határozottan elzárkóztak attól is, hogy a következő évben, Stockholmban zajló V. Nyári Olimpiai Játékokon korcsolyaversenyeket rendezzenek.

Az I. világháború után ismét napirendre került a téli sportok olimpiai versenyeinek megrendezése. 1920-ban, Antwerpenben újra összejöttek a világ egy részének sportolói. A rendező belgák az I. világháború vesztes államait, így Magyarországot sem hívták meg. A VII. Nyári Olimpiai Játékok programjában újra műsorra tűzték a férfi és a női egyéni, a páros műkorcsolyázást, valamint új sportágként a XIX. század elején Ontario Cityből világhódító útjára elindult, hockey-nak nevezett mai jégkorongozást is.

A Nemzetközi Olimpiai Bizottság 1921-ben hozzájárult ahhoz, hogy a következő olimpiai évben, 1924-ben – a nyári olimpiai játékoktól függetlenül – a téli sportágakban is rendezzenek olimpiát azzal a megkötéssel, hogy eredményei nem számítanak a hivatalos olimpiai bajnokságok közé. A „Nemzetközi Téli Sporthét” lebonyolítására a franciák vállalkoztak. A Chamonix-ban, négy sportágban – bob, jégkorongozás, korcsolyázás és síelés – megrendezett téli versenyek igen nagy sikert arattak.

A sportértékben is nagyszerű küzdelmek eredményeként a Nemzetközi Olimpiai Bizottság 1925-ben a téli olimpiai játékok rendszeres – négyévenkénti – megrendezése mellett döntött, és utólag az 1924-es chamonix-i versenyt, mint az I. Téli Olimpiai Játékokat fogadta el.

A NOB jó döntését a Chamonix-tól Vancouverig megrendezett 21 olimpia igazolta azzal, hogy az 1924. évi első téli olimpiai játékok 14 versenyszáma, valamint a 16 ország 258 versenyzőjének indulása a 2010. évi téli olimpiai játékokra 86 versenyszámra, illetve 82 ország 2632 versenyzőjének részvételére bővült.

Magyarország eddig valamennyi téli olimpiai játékon részt vett. Sportolóink 2 ezüst-, 4 bronzérmet és több értékes helyezést szereztek.

Reméljük, hogy ezzel az összeállítással hozzájárulunk az olimpiai gondolat további erősítéséhez, az olimpiai eszme ápolásához és terjesztéséhez.

a Szerkesztők

XI. TÉLI OLIMPIAI JÁTÉKOK

S Z A P P O R O

1972. február 3–13.

A japánok nagyon tudnak szervezni, ezt már 1964-ben, Tokióban bebizonyították, most pedig a szapporoi fehér olimpia – szinte túl precíz – lebonyolításával vívták ki a világ elismerését. Nagy sikert aratott, amikor a megnyitón fényes nappal rendezett tűzijáték után Hirohito császár megnyitotta az ötkarikás játékokat. Viszont a NOB elnökének, a 84 éves Avery Brundage-nek japánul betanult köszöntőjét hűvös közönnyel fogadta a közönség. Ez nem a nagy hideg miatt volt, hanem azért, mert az olimpia kezdete előtt profi-vádakkal eltiltotta az osztrák Karl Schranz alpesi síelőt. Óriási botrányt váltott ki az igazságtalan szankció, az osztrákok vissza akartak lépni, de végül – a síipar és a síszövetség, sőt maga Schranz kérésére – maradtak.

Az osztrák alpesi síelőknek nem sikerült „bosszút állni” Schranz eltiltásáért, mivel minden erőfeszítésük ellenére sem nyertek olimpiai bajnokságot. Némi vigaszt Annamarie Pröll két ezüstérme és még két bronzérem jelentett. A svájciak három aranya szereztek az alpesi versenyszámokban (férfi lesiklásban Bernhard Russi, női lesiklásban és óriás-műlesiklásban Marie-Theres Nadig), a többi bajnokságon a spanyol Francisco Fernandez Ochoa (férfi műlesiklás), az olasz Gustav Thöni (férfi óriás-műlesiklás) és az amerikai Barbara Cochran (női műlesiklás) osztozott.

Ezen az olimpián tűntek fel a japán síugrók az ismeretlenségből. Elsőnek az északi összetettben induló Nakano Hideki, aki az első napon három 80 méter feletti ugrásával fölényesen vezetett, de futásban az utolsó helyen végzett, így nem sikerült jó helyezést elérnie. Japán első téli olimpiai győzelmét Yukio Kasaya síugró szerezte meg középsáncon. Az ezüst-, valamint a bronzérem is japán versenyzőnek jutott. Nagysáncon a lengyel Wojciech Fortuna győzött.

A férfi sífutásban szovjet-norvég-svéd „hármasviadal” folyt, egyetlen bronzérem kivételével, minden érmes helyezést maguk között osztottak el. Az északi összetettet viszont most először az NDK-beli Ulrich Wehling nyerte. A nőknél a szovjet Galina Kulakova 3 aranyérmével az olimpia egyik legeredményesebb versenyzője lett.

Biatlonban a norvég Magnar Solberg Grenoble után megszerezte második egyéni aranyérmét. Váltóban újra a szovjetek nyertek.

Az olimpia másik legeredményesebb versenyzője, a holland gyorskorcsolyázó Adrianus „Ard” Schenk volt, aki szintén háromszor állt a dobogó legfelső fokán. Erhard Keller a férfi gyorskorcsolyázás 500 méteres versenyszámában megismételte grenoblei győzelmét.

A nőknél a két rövidebb távot ifjú titánok – az amerikai Anne Henning és a nyugatnémet Monika Pflug – nyerték. 1500 m-en az amerikai Dianne Holum, 3000 m-en pedig a holland Christina Baas-Kaiser szerezte meg az olimpiai bajnokságot. A szovjet gyorskorcsolyázónők most az egyszer aranyérem nélkül mentek haza.

Műkorcsolyázásban nem történt nagy szenzáció. A férfiaknál a csehszlovák „ugrózseni” Ondrej Nepela, a nőknél az osztrák Beatrix Schuba, párosban pedig, a szovjet Irina Rodnyina – Alekszej Ulanov győzött fölényesen.

A kettes bobban a nyugatnémetek második csapata pályarekorddal nyert első csapatuk és a svájciak előtt, a négyesben svájci győzelem született.

Az éremtáblázaton és a pontversenyben a Szovjetunió után második helyezett NDK-beli sportolók legnagyobb sikerüket szánkózásban aratták: a kilenc éremből nyolcat szereztek. Egyedül a férfi kettes szánkóban osztoztak a győzelmen – abszolút azonos idővel – az olasz kettőssel.

Jégkorongozásban a Szovjetunió – 1956, 1964 és 1968 után – a negyedik olimpiai bajnokságát nyerte az USA és Csehszlovákia előtt.

A szapporói téli olimpia utolsó meglepetését Avery Brundage szolgáltatta, aki – jóvá akarván tenni a fehér olimpiai játékok ellen elkövetett hibáit – meghívta a győzteseket egy fogadásra. Ez volt utolsó ténykedése a havas-jeges sportok ötkarikás játékain, mert még abban az évben átadta a NOB elnöki székét az ír Lord Killaninnek.

Az olimpia érmeit Kazumi Yagi és Ikko Tanaka művészek készítették.

A versenyeket 6 sportág (biatlon (2), bob (2), jégkorongozás (1), korcsolyázás (11), síelés (16) és szánkózás (3)) 35 versenyszámában 35 ország 1015 férfi és 217 női, összesen 1232 versenyzőjének részvételével rendezték meg.

Magyarországot műkorcsolyázásban egy hölgyversenyző képviselte az olimpián. Almássy Zsuzsa ragyogó szabadon választott kűrt futott, de a fránya kötelező miatt „csak” az 5. helyen végzett, mint a második legjobb európai műkorcsolyázónő.

Eredmények

BIATLON

20 km

1. SOLBERG, Magnar | NOR | 1:15:55,50 (2)

2. KNAUTHE, Hansjörg | GDR | 1:16:07,60 (1)

3. ARWIDSON, Lans-Göran | SWE | 1:16:27,03 (2)

4x7,5 km váltó

1. Szovjetunió | 1:51:44,92 (3)

TIKHONOV, Aleksandr – SAFIN, Rinnat – BYAKOV, Ivan – MAMATOV, Viktor

2. Finnország | 1:54:37,25 (3)

SAIRA, Esko – SUUTARINEN, Juhani – IKOLA, Heikki – RÖPPÄNEN, Mauri

3. Német Demokratikus Köztársaság | 1:54:57,67 (4)

KNAUTHE, Hansjörg – MEISCHNER, Joachim – SPEER, Dieter – KOSCHKA, Horst

BOB

Kettes

1. Német Szövetségi Köztársaság | 4:57,07

ZIMMERER, Wolfgang – UTZSCHNEIDER, Peter

2. Német Szövetségi Köztársaság | 4:58,84

FLOTH, Horst – BADER, Josef

3. Svájc | 4:59,33

WICKI, Jean – HUBACHER, Edy

Négyes

1. Svájc | 4:43,07

WICKI, Jean – LEUTENEGGER, Hans – CAMICHEL, Werner – HUBACHER, Edy

2. Olaszország | 4:43,83

De ZORDO, Nevio – FRASSINELLI, Adriano – Dal FABBRO, Corrado – BONICHON, Gianni

3. Német Szövetségi Köztársaság | 4:43,92

ZIMMERER, Wolfgang – GAISREITER, Stefan – STEINBAUER, Walter – UTZSCHNEIDER, Peter

JÉGKORONGOZÁS

1. Szovjetunió

TRETYAK, Vladislav – PASHKOV, Alekszandr – DAVIDOV, Vitaly – KUZKIN, Viktor – RAGULIN, Alekszandr – TSYGANKOV, Gennady – LUTCHENKO, Vlagyimir – VASZILJEV, Valery – ROMISHEVSKY, Igor – MISHAKOV, Jevgeny – MALTSEV, Aleksandr – YAKUSHEV, Aleksandr – VIKULOV, Vladimir – FIRCOV, Anatoly – KHARLAMOV, Valery – BLINOV, Yury – MIKHAYLOV, Boris – PETROV, Vladimir – SHADRIN, Vladimir – ZIMIN, Yevgeny

2. Egyesült Államok

CURRAN, Michael – SEARS, Peter – OLDS, Walter – MELLOR, Thomas – SANDERS, Frank – McELMURY, James – BROWN, Charles – McGLYNN, Richard – NASLUND, Ronald – FTOREK, Robert – IRVING, Stuart – AHEARN, Kevin – BOUCHA, Henry – SARNER, Craig – SHECHY, Timothy – CHRISTIANSEN, Keith – HOWE, Mark

3. Csehszlovákia

DZURILLA, Vlagyimir – HOLECEK, Jirí – BEDNÁR, Vladimir – TAJCNÁR, Rudolf – MACHAC, Oldrich – POSPISIL, Frantisek – HORESOVSKY, Josef – VOHRALIK, Karel – NEDOMANSKY, Vaclav – HOLIK, Jirí – HOLIK, Jaroslav – KOCHTA, Jirí – NOVAK, Eduard – FARDA, Richard – CERNY, Josef – MARTINEC, Vladimir – HLINKA, Iván – STASTNY, Bohuslav

KORCSOLYÁZÁS

Gyorskorcsolyázás

Férfiak

500 m

1. KELLER, Erhard | FRG | 39,44

2. BÖRJES, Hasse | SWE | 39,69

3. MURATOV, Valerij | URS | 39,80

1.500 m

1. SCHENK, Ard | NED | 2:02,96

2. GRÖNVALD, Roar | NOR | 2:04,26

3. CLAESON, Göran | SWE | 2:05,89

5.000 m

1. SCHENK, Ard | NED | 7:23,61

2. GRÖNVALD, Roar | NOR | 7:28,18

3. STENSEN, Stein | NOR | 7:33,39

10.000 m

1. SCHENK, Ard | NED | 15:01,35

2. VERKERK, Cornelis | NED | 15:04,70

3. STENSEN, Stein | NOR | 15:07,08

Nők

500 m

1. HENNING, Anne | USA | 43,33

2. KRASZNOVA, Vera | URS | 44,01

3. TYITOVA, Ljudmila | URS | 44,45

1.000 m

1. PFLUG, Monika | FRG | 1:31,40

2. KEULEN-DEELSTRA, Atje | NED | 1:31,61

3. HENNING, Anne | USA | 1:31,62

1.500 m

1. HOLUM, Dianne | USA | 2:20,85

2. BAAS-KAISER, Christina | NED | 2:21,05

3. KEULEN-DEELSTRA, Atje | NED | 2:22,05

3.000 m

1. BAAS-KAISER, Christina | NED | 4:52,14

2. HOLUM, Dianne | USA | 4:58,67

3. KEULEN-DEELSTRA, Atje | NED | 4:59,91

Műkorcsolyázás

Férfiak

1. NEPELA, Ondrej | TCH | 9/304,23

2. CSETVERUHIN, Szergej | URS | 20/296,93

3. PÉRA, Patrick | FRA | 28/294,79

Nők

1. SCHUBA, Beatrix | AUT | 9/305,72

2. MAGNUSSEN, Karen | CAN | 23/299,06

3. LYNN, Janet | USA | 27/295,90

5. ALMÁSSY Zsuzsa | HUN | 47/288,04

Páros

1. Szovjetunió | 12/46,71

ULANOV, Alekszej – RODNYINA, Irina

2. Szovjetunió | 15/46,60

SZURAJKIN, Andrej – SZMIRNOVA, Ljudmila

3. Német Demokratikus Köztársaság | 24/45,76

KAGELMANN, Uwe – GROSS, Manuela

SÍELÉS

Alpesi számok

Férfiak

Lesiklás

1. RUSSI, Bernhard | SUI | 1:51,43

2. COLLOMBIN, Roland | SUI | 1:52,07

3. MESSNER, Heinrich | AUT | 1:52,40

Műlesiklás

1. FERNANDEZ-OCHOA, Francisco | ESP | 1:49,27

2. THÖNI, Gustavo | ITA | 1:50,28

3. THÖNI, Rolando | ITA | 1:50,30

Óriás-műlesiklás

1. THÖNI, Gustavo | ITA | 3:09,62

2. BRUGGMANN, Edmund | SUI | 3:10,75

3. MATTLE, Werner | SUI | 3:10,99

Nők

Lesiklás

1. NADIG, Marie-Theres | SUI | 1:36,68

2. PRÖLL, Annemarie | AUT | 1:37,00

3. CORROCK, Susan | USA | 1:37,68

Műlesiklás

1. COCHAN, Barbara | USA | 1:31,24

2. DEBERNARD, Danielle | FRA | 1:31,26

3. STEURER, Florence | USA | 1:32,69

Óriás-műlesiklás

1. NADIG, Marie-Theres | SUI | 1:29,90

2. PRÖLL, Annemarie | AUT | 1:30,75

3. DREXEL, Wiltrud | AUT | 1:32,35

Északi számok

Férfiak

15 km sífutás

1. LUNDBÄCK, Sven-Alen | SWE | 45:28,24

2. SZIMASEV, Fjodor | URS | 46:00,84

3. FORMO, Ivar | NOR | 46,02,68

30 km sífutás

1. VEGYENYIN, Vjacseszlav | URS | 1:36:31,35

2. TYLDUM, Pal | NOR | 1:37:25,30

3. HARVIKEN, Johannes | NOR | 1:37:32,44

50 km sífutás

1. TYLDUM, Pal | NOR | 2:43:14,75

2. MYRMO, Magne | NOR | 2:43:29,45

3. VEGYENYIN, Vjacseszlav | URS | 2:44:00,19

4x10 km sífutóváltó

1. Szovjetunió | 2:04:47,94

VORONKOV, Vlagyimir – SZKOBOV, Yury – SZIMASEV, Fjodor – VEGYENYIN, Vjacseszlav

2. Norvégia | 2:04:57,06

TYLDUM, Pal – BRÄ, Oddvar – FORMO, Ivar – HARVIKEN, Johannes

3. Svájc | 2:07:00,06

KÄLIN, Alfred – GIGER, Albert – KÄLIN, Alois – HAUSER, Eduard

Síugrás középsánc

1. KASAYA, Yukio | JPN | 244,2

2. KONNO, Akitsugu | JPN | 234,8

3. AOCHI, Seiji | JPN | 229,5

Síugrás nagysánc

1. FORTUNA, Wojciech | POL | 219,9

2. STEINER, Walter | SUI | 219,8

3. SCHMIDT, Rainer | GDR | 219,3

Északi összetett

1. WEHLING, Ulrich | GDR | 413,340

2. MIETTINEN, Rauno | FIN | 405,505

3. LUCK, Karl-Heinz | GDR | 398,800

Nők

5 km sífutás

1. KULAKOVA, Galina | URS | 17:00,50

2. KAJOSMAA, Marjatta | FIN | 17:05,50

3. SIKOLOVA, Helena | TCH | 17:07,32

10 km sífutás

1. KULAKOVA, Galina | URS | 34:17,82

2. OLYUNINA, Alevtina | URS | 34:54,11

3. KAJOSMAA, Marjatta | FIN | 34:56,45

3x5 km sífutóváltó

1. Szovjetunió | 48:16,15

OLYUNINA, Alevtina – MUKHACHEVA, Lyubov – KULAKOVA, Galina

2. Finnország | 49:19,37

TAKALO, Helena – KUNTOLA, Hilkka – KAJOSMAA, Marjatta

3. Norvégia | 49:51,49

AUFLES, Inger – DAHL, Aslaug – LAMMEDAL-MØRDRE, Berit

SZÁNKÓ

Férfiak

Egyes

1. SCHEIDEL, Wolfgang | GDR | 3:27,58

2. EHRIG, Harald | GDR | 3:28,39

3. FIEDLER, Wolfram | GDR | 3:28,73

Kettes

1. Olaszország | 1:28,35

HILDGARTNER, Paul – PLAIKNER, Walter

1. Német Demokratikus Köztársaság | 1:28,35

HÖRNLEIN, Horst – BREDOW, Reinhard

3. Német Demokratikus Köztársaság | 1:29,16

BONSACK, Klaus-Michael – FIEDLER, Wolfram

Nők

Egyes

1. MÜLLER, Anna-Maria | GDR | 2:59,18

2. RÜHROLD, Ute | GDR | 2:59,49

3. SCHUMANN, Margit | GDR | 2:59,54

Legeredményesebb országok

Legeredményesebb versenyzők